Okresná prokuratúra Žilina 
Moyzesova 20, 011 56 Žilina 1 	

Sp. zn. : 4 Pv 387/12/5511	Žilina, 6.3.2014
EEČ : 2-43-120-2014

U Z N E S E N I E

Trestná vec:	obvinený XXXXX 
Trestný čin:	krádež podľa § 247 odsek 1, odsek 3 písmeno b Trestného zákona číslo 140/1961 Zbierky zákonov a porušovanie domovej slobody podľa § 238 odsek 1, odsek 2 Trestného zákona číslo 140/1961 Zbierky zákonov spáchané v spolupáchateľstve podľa § 9 odsek 2 Trestného zákona číslo 140/1961 Zbierky zákonov

Rozhodol: 	prokurátor Okresnej prokuratúry Žilina
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
Spoločne s ml. XXXXX a XXXXX v dobe od 21:00 hod. dňa 13.07.2004 do 11:00 hod. dňa 17.07.2004 sa vlámali do rekreačnej chaty bez popisného čísla v obci Nesluša, miestna časť Balošákovce, a to tak, že nezisteným spôsobom rozbili dvojitú sklenenú výplň na okne do kuchyne o rozmeroch 20x30cm, vošli do obytnej časti chaty, odkiaľ odcudzili batériu na svietenie na nabíjanie cez adaptér zelenej farby, elektrický radiátor zn. ETA 1800W nezisteného typu a výrobného čísla, vyrezávané nástenného hodiny na batérie s kyvadlom, deku Felicitu červenej farby, následne nezisteným predmetom rozbili sklenú výplň na okne do pivnice o rozmeroch 41x71cm, vošli do pivnice, odkiaľ odcudzili elektrický hoblík nezisteného typu a výrobného čísla, okružnú pílu zv. mafel zn. Narex, halogénové svietidlo, pílu na cinkulár o priemere 70cm, 1ks o priemere 40 cm, 2ks o priemere 30cm, 2ks vídiové píly o priemere 16cm, čím svojím konaním spôsobili XXXXX škodu na odcudzených veciach vo výške 484,63 Eur a na zariadení škodu vo výške 33,19 Eur a ďalej z uvedenej rekreačnej chaty odcudzili elektrickú vibračnú brúsku zn. Bosch, elektrický skrutkovač zn. Hilt, pílu na cinkulár o priemere 60cm a vídiovú pílu na cinkulár o priemere 40cm, čím spôsobili svojim konaním XXXXX škodu vo výške 547,37 Eur.

lebo je trestné stíhanie neprípustné podľa § 9 odsek 1 písmeno d

Odôvodnenie:
	Uznesením policajného orgánu OR PZ, OSV, Čadca sp. zn. ČVS:ORP-1980/1-OSV-CA-2004 zo dňa 17.07.2004 bolo podľa § 160 ods.1 Tr. por. č. 141/1961 Zb. začaté trestné stíhanie a uznesením vyšetrovateľa OR PZ, ÚJKP, OVK, Čadca sp. zn. ČVS:ORP-399/OVK-CA-2004 zo dňa 28.09.2004 bolo podľa § 163 ods. 1, ods. 3 Tr. por. č. 141/1961 Zb. vznesené obvinenie okrem iného aj XXXXX pre trestné činy krádeže podľa § 247 ods. 1, ods. 3 písm .b) Tr. zák. č. 140/1961 Zb. a porušovania domovej slobody podľa § 238 ods. 1, ods. 2 Tr. zák. č. 140/1961 Zb. spáchaných vo forme spolupáchateľstva podľa § 9 ods. 2 Tr. zák. č. 140/1961 Zb. na tom skutkovom základe, ako je uvedené vo výrokovej časti tohto uznesenia.

	Súčasťou spisového materiálu je aj prípis vydaný Mestom Čadcom, Matričným úradom, ktorým oznamujú, že obvinený XXXXX zomrel a súčasne do vyšetrovacieho spisu predložili úmrtný list obvineného. Z úmrtného listu zapísaného v knihe úmrtí Matričného úradu XXXXX, vo zväzku 27, ročník 2012, strana 203, por. č. 638 vyplýva, že obvinený XXXXX, nar. XXXXX, zomrel dňa 17.11.2012 v Čadci.

	Podľa §  215 ods. 1 písm. d) Tr. por. prokurátor zastaví trestné stíhanie, ak  je trestné stíhanie neprípustné podľa § 9.

	Podľa § 9 ods. 1 písm. d) Tr. por. trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

	Zo spisového materiálu vyplynulo, že obvinený XXXXX zomrel a teda v jeho ďalšom trestnom stíhaní, nie je možné pokračovať, nakoľko k takémuto postupu vznikla zákonná prekážka.

	Z vyššie uvedených dôvodov som rozhodol tak, ako je uvedené vo výrokovej časti tohto uznesenia.	

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kríž
prokurátor